text: 16-årig overmandet under røveriforsøg
  06 januar 2012 kl. 07.27
  En 16-årig dreng fremstilles fredag formiddag i grundlovsforhør. Torsdag ved 17-tiden blev han overmandet af ejeren, da han forsøgte røveri i en guldsmedeforretning i Gothersgade i Fredericia.
  "Giv mig pengene!", råbte den 16-årige, da han kom ind i butikken. Han viftede med en pistollignende genstand foran personalet. 
  Butikkens ejer var dog hurtigt, så han overmandede drengen og tilbageholdt ham, indtil politiet nåede frem.
  - Den unge mand skyldte penge, så han var lidt desperat. Det er en lidt tragisk sag, siger vicepolitiinspektør Bo Fischer, Fredericia, til TV SYD. 
  Den unge mand har tidligere været i kontakt med politiet - men kun for småting.
  Den unge mand fremstilles ved retten i Horsens kl. 11.30
  